היקום הקולנועי של לזמן את הרוע

היקום הקולנועי של "לזמן את הרוע" (באנגלית: The Conjuring Universe) הוא זיכיון קולנועי לעולם משותף שמאגד את סדרת סרטי אימה שוברי הקופות של אולפני ניו ליין סינמה, ספראן קומפני ואטומיק מונסטר. הזיכיון מופץ בחסות האחים וורנר. כל אחד מן הסרטים בסדרה מציג בתוכו דרמטיזציה של מקרים אמיתיים אותם חקרו אד ולוריין וורן. הזיכיון כולל סרטי קולנוע נפרדים החולקים דמויות משנה, אזכורים או רמזים הקושרים את כולם זה לזה. סדרת הסרטים מתמקדת בעיקר בשני הסרטים עליה היא קרויה, "לזמן את הרוע" ו"לזמן את הרוע 2", שבוימו בידי ג'יימס ואן, הופקו על ידי פיטר ספרן ורוב קוואן והוסרטו על ידי צ'אד הייז וקארי וו. הייז. הסרט הראשון מדבר על סיפורם של צמד חוקרי העולם העל-טבעי אד ולוריין וורן, שנחלצים לעזור למשפחה המאוימת על ידי נוכחות אפלה בבית חווה מבודד. השני מבוסס על אחת מהחקירות המבעיתות ביותר של הזוג וורן. שש שנים לאחר המקרה האחרון אותו פתרו בסרט הראשון, הם מסייעים לאם חד-הורית וארבעת ילדיה, בביתם רדוף הרוחות, שבצפון לונדון. בזמן החקירה נחשף כי ישות מסתורית שמתגלה בהמשך כוואלאק, השתלטה על אחת מבנותיה של האם, ומשתמשת בה להשליט טרור על המשפחה. בסרט "לזמן את הרוע", הציגו לראשונה את הבובה אנאבל במרתף החפצים המקוללים של הזוג וורן. בהמשך, זכתה הבובה לסרט בעל אותו השם "אנאבל", שיצא לאקרנים ב-3 באוקטובר 2014, כסרט השני מתוך הסדרה. הסרט בוים על ידי ג'ון ר. לאונטי, הופק על ידי פיטר ספרן וג'יימס ואן והוסרט על ידי צ'אד הייז וקארי וו. הייז. הסרט מתמקד בזוג החווה אירועים על-טבעיים בהם מעורבת אנאבל, זמן קצר לאחר שביתם נפרץ על ידי חברי כת השטן. סרט ההמשך "אנאבל: הבריאה", בוים והוסרט על ידי גארי דאוברמן והופק על ידי פיטר ספרן וג'יימס ואן. הסרט עוסק במקרה בו אנאבל, בתם הקטנה של מיה וג'ון פורם, נהרגה בתאונת דרכים. הוריה בצעד של ייאוש הסכימו לארח את מה שנדמה להם כרוחה בתוך בובתה, אך הרוח התגלתה כישות שטנית שכמעט הרגה אותם עד אשר רוסנה בטקס גירוש שדים ונכלאה בחדר קדוש בבית. כמה שנים לאחר מכן, מארחים הזוג פורם בביתם נזירה ומספר ילדות המבקשות מהם מקום ללון, מכיוון שבית היתומים בו חיו נסגר. במהרה, הן הופכות למטרה בעבור אנאבל שמתנכלת לכל אחת מהן בשלל דרכים. הסרט יצא לאקרנים ב-11 באוגוסט 2017, וזכה להצלחה חסרת תקדים עם גריפת סכום של 306.5 מיליון דולר. בשנת 2018, יצא לאקרנים "הנזירה", המבוסס על דמותו של ואלאק שנראה כבר ב"לזמן את הרוע 2". מייק ואן וואס וג'יימס ואן הכריזו שעתיד לצאת הסרט "האיש העקום", שייכלל בסדרת סרטים זו. הסרט כשמו, מבוסס על האיש העקום שנראה גם הוא בסרט "לזמן את הרוע 2". ב-26 ביוני 2019, יצא הסרט "אנאבל חוזרת הביתה", שהתמקד על סמך דבריו של התסריטאי גארי דאוברמן; במוזיאון בו קורים דברים מבעיתים ועל-טבעיים בדומה ל"לילה מוטרף במוזיאון". בנוסף לכך, עתיד לצאת הסרט "לזמן את הרוע 3: בשליחות השטן". שני סרטי "לזמן את הרוע", זכו לביקורות חיוביות מצד מבקרי המוזיקה ואוהדי האימה כאחד, וזכו לשבחים על בימויו של ג'יימס ואן ועל המשחק של ורה פרמיגה ופטריק וילסון. אותם המבקרים, טענו שהסרטים פופולריים ומשפיעים על כל סוגת האימה והכלל. כלפי הסרט "אנאבל" הופנו ביקורות מעורבות שטענו כי הוא נחות מהשניים הראשונים. לעומת זאת, "אנאבל: הבריאה" זכה לביקורות חיוביות ושבחים רבים. "הנזירה" זכה לביקורות מעורבות גם כן, שבחלקן היו חיוביות ובחלקן השני שליליות. סדרת הסרטים זכתה להצלחה רבה עם גריפה של למעלה מ-1.9 מיליארד דולר, מתקציב של 139.5 מיליון דולר, מה שהופך אותה לסדרת האימה הרווחית ביותר בכל הזמנים. פיתוח העולם הקולנועי החל 20 שנה לפני הוצאת הסרט הראשון "לזמן את הרוע" לאקרנים, כאשר אד וורן הציג את קלטת של הראיון המקורי של לוריין וורן עם קרולין פרון למפיק טוני דרוזה-גרונד. דרוזה-גרונד החליט להקליט את האירוע וכאשר הסתיימה הקלטת אמר וורן לדרוזה-גרונד, "אם אנחנו לא יכולים להפוך את זה לסרט, אני לא יודע מה אנחנו יכולים". דרוזה-גרונד כתב ויצר את הכל, תוך שקרא לפרויקט "לזמן את הרוע". במשך כמעט 14 שנים, הוא ניסה לגרום לסרט לצאת לאור, אך ללא הצלחה. במקור, הוא אף ניסה ליצור קשר עם אולפני סרטי מעגל זהב, שעמדו מאחורי הסרט המצליח "The Haunting in Connecticut", במטרה שיעזרו לו עם הסרט הזה, אך ללא הצלחה גם כן. לבסוף, דרוזה-גרונד יצר קשר עם המפיק פיטר ספרן ועם האחים צ'אד הייז וקארי וו. הייז. האחים הובאו במטרה לעדן ולערוך את התסריט המקורי. בעקבות כך, הצליחו האחים הייז ביחד עם דרוזה-גרונד ליצור דבר מוגמר, תוך שראיינו את לוריין וורן פעמים רבות בטלפון כדי להבהיר פרטים ולדייק בעובדות. בהמשך, הציעו אולפני קולנוע שונים הצעות מחיר על היקום הקולנועי של לזמן את הרוע, אך רק ב-11 בנובמבר 2009, נחתם חוזה בין ניו ליין סינמה לדרוזה-גרונד ולחברת אוורגרין מדיה גרופ בו הוסכם כי דרך ניו ליין סינמה יופצו הסרטים שיצאו במסגרת היקום הקולנועי. ציר הזמן הרשמי של היקום הקולנועי של לזמן את הרוע פורסם בסמוך לצאת הסרט החמישי בסדרה, "הנזירה". בציר הזמן ניתן לראות כי כל סרטי "לזמן את הרוע", סרטי "אנאבל" ו"הנזירה", מתרחשים בין השנים 1952–1981, כאשר "הנזירה" מתרחש תחילה, אחריו "אנאבל: הבריאה", "הנזירה 2", "אנאבל", "לזמן את הרוע", "קללת לה יורונה" ולבסוף "לזמן את הרוע 2". בהמשך לכך, פורסם שהסרט "לזמן את הרוע 3: בשליחות השטן" ממשיך את ציר הזמן עד לשנת 1981, בה אירע. אף על פי שהסיפור המרכזי ב"אנאבל: הבריאה" מתרחש בשנת 1955, הסרט עצמו כולל רצפי פלשבקים משנת 1943, המתרחשים לפני מאורעות "הנזירה". בינואר 2012, אישר בלאדי דיסגסטינג שג'יימס ואן יפיק ויביים סרט בשם "תיקי וורן", ששמו שונה מאוחר יותר ל"לזמן את הרוע", שיתמקד בסיפורים של אד ולוריין וורן, זוג נשוי, שחקר אירועים פאראנורמליים. כאשר דיסגסטינג נפגש בשנית עם ואן, החליטו השניים כי פטריק וילסון יככב לצד ורה פרמיגה בתפקידים הראשיים של אד ולוריין. תחילה, צולם הסרט בווילמינגטון, שבקרוליינה הצפונית בפברואר 2012, בסדר כרונולוגי. הסרט התמקד במקרה אותו חקרו הזוג וורן בשנת 1971. המקרה מדבר על קללה אותה הטילה מכשפה על בית חווה בהריסוויל, רוד איילנד. "לזמן את הרוע" יצא לאקרנים ב-19 ביולי 2013, וכבר אז זכה לביקורות חיוביות ולרווחים רבים. בסופו של דבר, גרף הסרט סכום של כ-320 מיליון דולרים, עם תקציב של 20 מיליון דולרים בסך הכול, מה שהופך אותו לאחד מסרטי האימה המכניסים ביותר בכל הזמנים. אנאבל נראתה לראשונה בסרט "לזמן את הרוע" במחסן החפצים המקוללים של הזוג וורן. בעקבות הצלחתו הרבה של הסרט, הוחלט כי יצולם סרט על אנאבל. את הצילומים החלו בינואר 2014, בלוס אנג'לס. הוא עלה לאקרנים ב-4 באוקטובר 2014, והכניס 257 מיליון דולרים בסך הכול. כלפי הסרט הופנו ביקורות מעורבות שטוענות כי הוא "נחות" בהרבה מהקודם וציונו ברוטן טומייטוז עומד על 28 אחוזים מתוך מאה בסך הכול. את הסרט ביים ג'ון ר. לאונטי, הסריט גארי דאוברמן, הפיקו פיטר ספרן וג'יימס ואן וצילם ג'יימס קניסט. הוא מתרחש בשנת 1967 בסנטה מוניקה, ומתמקד בזוג אשר חווה אירועים על-טבעיים בהם מעורבת אנאבל, זמן קצר לאחר שביתם נפרץ על ידי חברי כת השטן. ביוני 2013, נמסר כי ניו ליין סינמה כבר התחילו לעבוד על סרט ההמשך ל"לזמן את הרוע". ב-21 באוקטובר, הוכרז כי ג'יימס ואן יהיה במאי הסרט בדומה לקודם. צילום הסרט החל בספטמבר 2015, בלוס אנג'לס, והסתיים בדצמבר 2015 בלונדון. הסרט התמקד בפרשה על-טבעית מבעיתה, בלונדון ב-1977, תוך התייחסות קצרה לאירועים שהתרחשו בספר "אימה באמטוויל" (אנ'), שנכתב על ידי ג'יי אנסון. הסרט יצא לאקרנים ב-10 ביוני 2016, וכבר אז זכה לביקורות חיוביות מטעם מבקרי המוזיקה והציבור הרחב כאחד; חלק הסכימו כי הסרט היה טוב בהרבה ביחס לסרט הקודם, בעוד החלק השני טען שהוא לא מתעלה על הסרט הקודם. הסרט זכה להצלחה רבה כאשר בשבוע הראשון להקרנתו הכניס סכום של 40,406,314 מיליון דולרים ובסך הכול 320,392,818 מיליון דולר, מתקציב של 40 מיליון דולרים, מה שהפך אותו לסרט האימה השני המכניס ביותר בכל הזמנים, לאחר הסרט "מגרש השדים" (1973). הסרט "אנאבל: הבריאה" עלה לאקרנים ב-11 באוגוסט 2017, בהפצת האחים וורנר. הוא בוים על ידי דייוויד פ. סנדברג, הופק על ידי פיטר ספרן וג'יימס ואן והוסרט על ידי גארי דאוברמן. "אנאבל: הבריאה" יצא כסרט הרביעי במסגרת היקום הקולנועי של לזמן את הרוע, וכשמו, ניתן לראות בו את תהליך היווצרותה של אנאבל ואת העבר שלה. בסרט ישנה ילדה בשם אנאבל. באחד מן הימים אמה אוספת אותה מבית הספר. השתיים נפגשות עם אבא של אנאבל וכשהם באים לנסוע ברכב שלהם, הוא לא מתניע. לאחר המאורע נדרסת אנאבל על ידי רכב תוך שהיא מחזיקה בובה. הסרט זכה להצלחה רבה כאשר הכניס 306.5 מיליון דולרים, מתקציב של 15 מיליון דולרים. ביוני 2016, דווח כי סרט ספין אוף ל"לזמן את הרוע 2", ששמו "הנזירה", עתיד לצאת במהלך שנת 2018. בפברואר 2017, הוכרז כי קורין הארדי יהיה במאי הסרט וכי גארי דאוברמן וג'יימס ואן יהיו התסריטאים. חודשיים לאחר מכן, נחשף כי דמיאן ביצ'יר, יהיה לאחד משחקניו הראשיים של הסרט. הצילומים החלו במאי 2017 בבוקרשט, רומניה. ב-1 באוגוסט 2017, טען ואן כי אם הסרט הזה יצליח ויזכה לאהדת הקהל, ייתכן וייצא לו המשכון. עלילתו מתמקדת ברומניה של שנת 1952, בפרשה בה נזירה צעירה מתאבדת באופן לא ברור בכנסייה, אליה מוזעקים כומר, נזירה ותושב שגר בקרבת מקום. שלושתם נשלחים על ידי קריית הוותיקן במטרה לחקור את הפרשה. כשהם מגיעים למקום, הם מגלים סוד אפל ומבעית שמוביל אותם לסכן את חייהם במאבק מול ואלאק ושאר הכוחות האפלים שאופפים את המקום. הסרט עלה לאקרנים ב-7 בספטמבר 2018, וזכה להצלחה חסרת תקדים כאשר הכניס 330 מיליון דולרים. ב-9 באוקטובר 2017, נודע כי ג'יימס ואן עובד על הסרט. לבסוף, עלה הסרט לאקרנים ב-19 באפריל 2019. הוא תיפקד כסרט השישי מתוך היקום הקולנועי של לזמן את הרוע. תחילה, שם הסרט היה "הילדים", אך לבסוף הוחלט לשנתו לטובת השם "קללת לה יורונה". הסרט עסק ביישות לה יורונה, המכונה "האישה הבוכייה", אשר מפתה ילדים ללכת אל תוך נהר בו היא הטביעה את ילדיה, במטרה להטביע גם אותם. בישראל, עלה הסרט לאקרנים כבר ב-18 באפריל 2019, וב-16 באפריל באותה השנה, אף הוקרן במסגרת פרימיירה שהתקיימה בקניון איילון. באפריל 2018, נודע מטעם חברת האחים וורנר כי ב-26 ביוני 2019, עתיד לצאת הסרט השלישי בסדרת אנאבל. מאוחר יותר באותו החודש, הוכרז כי הסרט יבוים ויוסרט על ידי גארי דאוברמן. בנוסף לכך, נודע כי ג'יימס ואן ופיטר ספרן יהיו חלק מצוות הניהול של הסרט. כמה שבועות לאחר מכן הודיע גארי דאוברמן כי הסרט יתמקד במוזיאון בו קורים דברים מבעיתים ועל-טבעיים בדומה ל"לילה מוטרף במוזיאון" (2006). בספטמבר 2018, נודע כי מייקל בורגרס נבחר להיות צלם הסרט. שלב הצילומים של הסרט החל באוקטובר 2018, בלוס אנג'לס. בסרט גילמו ורה פרמיגה ופטריק וילסון את אד ולוריין וורן. בשבוע בכורתו בקולנוע, הצליח הסרט לגרוף למעלה מ-70 מיליון דולרים ברחבי העולם, מה שהופך אותו לאחד מסרטי האימה הבודדים בהיסטוריה שהצליחו לעשות זאת. בנוסף לכף התמקם "אנאבל חוזרת הביתה" במקום השני ברשימת שוברי הקופות בשבוע צאתו, לאחר שנחסם על ידי "צעצוע של סיפור 4" (2019). בסמוך ליציאת הסרט "לזמן את הרוע 2", אמר ג'יימס ואן כי רעיון לגבי סרט שלישי בסדרה הועלה. הוא הוסיף ואמר גם כי "יש כל כך הרבה סיפורים מפיהם של הזוג וורן, שיכולים להיות ההמשך בסדרה עד שקשה לבחור, אך נצטרך להחליט על אחד שיתפקד כסיפור עליו יבוסס הסרט". בשונה משני הסרטים הקודמים, בסרט זה על תקן התסריטאי אחראי דייוויד לסלי ג'ונסון לבדו, שיהיה ככל הנראה לאחד מאלו שיבחרו את הסיפור עליו יתבסס הסרט. מפיקי הסרט היו פיטר ספרן וג'יימס ואן. בנוסף לכך, אמר ואן כי הסרט השלישי בסדרה יתרחש בערך בשנות ה-80 של המאה ה-20, בלונדון, ויעסוק בדומה לשניים הקודמים בסוגת האימה העל-טבעית. באוגוסט 2017, החל דייוויד לסלי ג'ונסון לכתוב את תסריט הסרט השלישי, ונאמר כי באמצע 2019 בערך, יתחילו לעבוד על הסרט בדומה לסרט "האיש העקום" שעליו ככל הנראה יחלו לעבוד באותה השנה גם כן. ביוני 2017, נודע כי דייוויד לסלי ג'ונסון שהיה לתסריטאי הסרט הקודם, יהיה התסריטאי של הסרט הזה גם כן. חודשיים לאחר מכן, ואן התראיין לאנטרטיינמנט ויקלי ואמר כי ”אנחנו בעיצומי צילומי הסרט השלישי בסדרת לזמן את הרוע”. באוקטובר 2018, פורסם כי מייקל צ'אבס שעבד בעבר עם אולפני אטומיק מונסטר, יהיה במאי הסרט. בחירה זו נעשתה בעקבות עבודתם המשותפת של ואן וצאבס בסרט "קללת לה יורונה". בסרט זה, גילמו בפעם השלישית ורה פרמיגה ופטריק וילסון את הזוג לוריין ואד וורן. הסרט יצא לאקרנים ב-4 ביוני 2021. באפריל 2019, הודיע פיטר ספרן כי המשכון עבור "הנזירה", כבר בשלבי פיתוח מתקדמים. בין היתר, הוא ציין כי סיפור הסרט והתסריט שלו יכתבו על ידי אקילה קופר, וכי הוא יופק על ידיו ועל ידי ג'יימס ואן בדומה לסרט הקודם. עוד נודע כי בוני ארונס תגלם בשנית את ואלאק. לבסוף, הושלמו צילומי הסרט והוא עלה לאקרנים לבתי הקולנוע בארצות הברית בהפצת אולפני האחים וורנר וניו ליין סינמה, ב-8 בספטמבר 2023. בישראל, הסרט עלה כבר ב-7 בספטמבר. הפרימיירה הארצית אירעה ב-6 בספטמבר בפלאנט IMAX ראשון לציון. שלב הצילומים החל ב-29 באפריל 2022, אם כי הם היו אמורים להתחיל ב-5 בספטמבר 2022. הצילומים העיקריים החלו בצרפת ב-6 באוקטובר 2022, והסתיימו מאוחר יותר באותה שנה, באוקטובר 2022, התגלה סרט המשך ל"לזמן את הרוע 3: בשליחות השטן" שנמצא בפיתוח. דייוויד לסלי ג'ונסון-מקגולדריק כתב את התסריט, לצד ג'יימס ואן ופיטר ספרן שהפיקו אותו. מאוחר יותר אישר ואן שווילסון ופרמיגה יחזרו על תפקידם בהתאמה. באפריל 2023, במהלך CinemaCon, נחשף שם הסרט. בספטמבר 2023, מייקל צ'אבס הצהיר שהעבודה על התסריט נמשכת, וקבע שהפרויקט נועד להיראות כ"גמר" של הסיפורים בזיכיון שהגיעו לפני כן. ביוני 2017, המפיק פיטר ספרן הצהיר שבעוד שהאולפן לא ישלב דמויות מיצירות מקוריות עצמאיות אחרות, ישנם פרויקטים שונים בפיתוח. מאוחר יותר הוא חזר על כך שפרויקטים עתידיים ייעשו רק אם יהיה להם קשר ישיר לזוג וורן ולסרטים האחרים שיצאו בזיכיון; והצהיר שהם ימשיכו להיעשות ”כל עוד [אנחנו] נמשיך להחזיק בסיפורים מקוריים שאפשר לספר”. עד מאי 2021, הוא אמר שיש מספר פרויקטים עתידיים בשלבי פיתוח שונים, כאשר פטריק וילסון ביחד עם ורה פרמיגה התכוונו לחזור על תפקידם. ספרן הצהיר: "”[הם] שחקנים כל כך ייחודיים והם מגלמים את אד ולוריין בצורה כל כך יפה שנשמח להמשיך לעשות איתם את הסרטים האלה. אד ולוריין חקרו מקרים במשך 50 שנה, אז יש לנו עוד 40 שנה עם פטריק ועם ורה לפני שנעצור”. לאחר יציאתו של "אנאבל חוזרת הביתה" ביוני 2019, גארי דאוברמן הכיר באפשרות של סרט רביעי בסדרת אנאבל, תוך שהוא הצהיר שיש פוטנציאל למספר סרטי ספין אוף המתמקדים גם בחפצים המקוללים האחרים והישויות הטמונות בהם. יוצר הסרט חשף כי ישויות ספציפיות קיבלו סיפורי רקע מפורטים שכתב במהלך ההפקה של "אנאבל חוזרת הביתה" שפותח ביחד עם ואן. בהמשך לכך, הוא הצהיר שעתיד הזיכיון יחקור תת-סוגות שונות של אימה כמו פסיכולוגיה או סלאשר. ביוני 2021, לאחר העלייה לאקרנים של "לזמן את הרוע 3: בשליחות השטן", מייקל צ'אבס חשף שהסרט נועד במקור להתחבר ישירות לסרט הספין-אוף הבא. בסרט ישנו עיסוק בדמות בשם השד האבוד, וצ'אבס הצהיר כי ישות זו תהיה ראויה לציון מיוחד כיוון שהיא מבוססת לחלוטין על תיאורים של עדים אמיתיים. אף על פי שחשיפת הדמות המלאה הוסרה מהגרסה הסופית של הסרט, כמו גם עלילת משנה שבה הדמות איסלה הנסתרת עבדה עם השד, יוצר הסרט ציין שזו אותה ישות שמייסרת את דייוויד במיטת המים ובסופו של דבר נכנסת לגופו. הוא הביע תקווה שיום אחד הפרויקט ייצא לאור. בהמשך לכך, צ'אבס העיר שלג'יימס ואן יש כמה "קלפים בשרוול" של וורן, עם "הרבה דברים [...] שאפשר לחקור". יוצר הסרט הודה שהוא מכיר פרויקטים שונים שנמצאים בפיתוח, תוך שהביע את התרגשותו כמעריץ לראות מה יעלה לאקרנים ראשון. באוגוסט 2023, יוצר הסרט אמר שיש פוטנציאל לפרויקטים נוספים בהשתתפות הנזירה, במטרה לחקור את מסגרת הזמן בין שנות ה-50 ל-1960. בספטמבר של אותה שנה, הוא הצהיר שכמעריץ של הזיכיון, הוא היה רוצה לראות פרויקט שבו ישויות דמוניות שונות מכל אחד מהפרקים מתנגדות לזוג וורן. במאי 2017, ספרן קומפני ציינו כי עתיד לצאת סרט על האיש העקום. חודש לאחר מכן, נמסר כי שם הסרט יהיה "האיש העקום" והוא יהיה מעין ספין אוף לדמותו של האיש העקום מתוך הסרט "לזמן את הרוע 2". על התסריט יהיה אחראי מייק ואן וואס ואת הסיפור יכתוב ג'יימס ואן שיהיה גם לאחד ממפיקי הסרט. ואן אף הצהיר כי הסרט כבר בשלבי פיתוח וכי הוא מתכנן להיכלל בתת-הז'אנר "אגדות אפלות", שיהפוך לחלק מהיקום הקולנועי של לזמן את הרוע. שנה לאחר מכן, עדכנו ספראן קומפני על כך שמייק ואן וואס כמעט סיים לכתוב את התסריט וכי ג'יימס ואן צריך לסיים לכתוב את הסיפור כדי שיתחילו לצלם את הסרט. בנובמבר 2022 הודיע וואן שהוא מבטל את הסרט. ביולי 2017, האחים וורנר, בשיתוף עם ג'יימס ואן, הודיעו על תחרות בשם, My Annabelle Creation. התחרות נועדה לקדם את הסרט "אנאבל: הבריאה", שיצא באותה העת. משתתפי התחרות היו צריכים לצלם סרט קצר שיזכיר את סרטי היקום הקולנועי של לזמן את הרוע. הפרס עבור הסרט הזוכה היה זה שהוא ייכלל ביקום הקולנועי של לזמן את הרוע. בנוסף לכך, הזוכה עצמו זכה לפגישה בלוס אנג'לס עם במאי הסרט "אנאבל: הבריאה", דייוויד פ. סנדברג. התחרות הסתיימה ב-27 ביולי 2017, ולבסוף נבחרו חמישה זוכים מחמש מדינות שונות; מקסיקו, ארצות הברית, שוודיה, קולומביה והממלכה המאוחדת. ב-16 באוגוסט 2017, פורסם הסרט הקצר "האחות", אותו ביים ג'וליאן טרי, הפיקו אלכסנדר אנדרסון וג'וליאן טרי וצילם, ויל ופרין. אורכו של הסרט הקצר הוא שתי דקות בלבד, והוא צולם במשך ארבעה ימים. הסרט סובב סביב אמילי (אריה וולטרס), המאושפזת בבית חולים, בזמן שפרצופה כולל העיניים שלה חבושים זמנית, מה שהופך אותה למעין עיוורות. הסרט מתחיל בסצנה חשוכה, בה מתגלגלת לעבר חדרה של אמילי עגלת בית חולים. אמילי מתעוררת בבהלה וקוראת לאחות שמתגלה כאחות-שֵׁדה (מעין ספין אוף לנזירה-שֵׁדה), אך לא זוכה למענה. בעקבות כך, אוחזת אמילי בעמוד האינפוזיה אליו היא חוברה, ובכוס המים שהונחה ליד מיטתה במטרה ללכת ולמלא אותה, אף על פי שאינה רואה דבר. בהמשך, היא מגיעה אל מסדרון בית החולים, שם היא שומעת רעשים מרתיעים, שגורמים לה להפיל את כוס המים ולרוץ אל עבר חדרה במטרה לחפש את לחצן המצוקה שלה. לאחר שלחצה עליו, מגיעה האחות, שמיד מרגיעה אותה ומורידה לה את התחבושות. כאשר אמילי מביטה בפניה של האחות, היא נחרדת לגלות שאלו פניה של האחות-שֵׁדה. ב-26 באוגוסט 2017, פורסם הסרט הקצר "הווידוי", אותו ביים והפיק ליאם בנקס. אורכו של הסרט הקצר הוא בערך שתי דקות והוא צולם במשך שבוע שלם. הסרט סובב סביב צעירה חולת נפש (אסמי מטאוס), שמתוודה בפני כומר (צ'ארלי קלארק) על המפגשים המפחידים שלה עם גופים על-טבעיים שבהמשך מתגלים כמציאותיים. ב-4 בספטמבר 2017, יצא לאור הסרט הקצר "מה לא בסדר עם אמא?", אותו ביים והסריט ראול בריביסקה. הסרט הקצר הופק על ידי ריקרדו דה לה פארה ושרלוט הרננדז, הולחן על ידי אומי וצולם על ידי אלחנדרה סלצ'ידו. סרט זה הוא הסרט הקצר השלישי ביקום הקולנועי של לזמן את הרוע. בתחילת הסרט הקצר ניתן לראות אבא וילדה אשר יושבים בסלון, ואישה שמתגלה בהמשך כאמא, שוכבת חולה במיטתה. האבא אומר לילדתו שהוא הולך לכמה דקות והשתיים נשארות לבד. לאחר זמן מה, אמה של הילדה מתחילה להשמיע קולות מבעיתים ולבסוף נעלמת ממיטתה והאורות כבים. הילדה נכנסת לתבהלה ולאחר כמה רגעים צלב שהיה תלוי על הקיר מתחיל להסתובב, וכשהוא נעצר האמא מושכת את ילדתה לחדר מסוים בבית והורגת אותה. ב-14 בספטמבר 2017, יצא לאור הסרט הקצר "שיר ערש לבלונדיניים", אותו ביימו, הפיקו והסריטו אמנדה נילסון ומגדה לינדבלום. הסרט מתחיל כאשר ניתן לראות שתי אחיות בלונדיניות משחקות תופסת בחצר הבית שלהם. לאחר מכן, השתיים מצחצחות שיניים ונכנסות אל הבית. אחת מהן מחליטה לקרוא ספר בסלון, והשנייה עולה במדרגות אל חדרה. מיד לאחר מכן, כשהיא עולה במדרגות, היא מוצאת מעין תיבת נגינה אדומה, ומושכת בחוט שלה וזו מתחילה לנגן. בסמוך לכך, נפתחת בפתאומיות מטריה הגורמת לילדה להיבהל ולרוץ אל חדרה. לאחר שנכנסה אל החדר, היא הולכת לישון כשהיא מבוהלת ומבולבלת, וכאשר היא כמה היא נחרדת לגלות כי מטריות רבות מקיפות אותה מכל כיוון. ב-3 בנובמבר 2017, יצא לאור הסרט הקצר "נשמות תמימות", אותו ביים, הסריט והפיק אלחנדרו לופז. הסרט מתחיל כאשר חבורת נערים נכנסים אל תוך מבנה חשוך, בעקבות סופה המתחוללת בחוץ. בהמשך, המבנה מתגלה כמחסן עתיק. כל חבורת הנערים מתעניינת במקום, ומתחילה לחפש בו דברים על מנת להעביר את הזמן. הסרט מסתיים כאשר ניתן לראות ולשמוע את כל חבורת הנערים צורחים. הסרט הקצר הועמד בתחרות My Annabelle Creation, וב-17 באוגוסט 2017, במאי הסרט "אנאבל: הבריאה" דייוויד פ. סנדברג, הודיע כי הוא אחד מחמשת הסרטים הקצרים שזכו. במאי 2021, פיטר ספרן אמר שיש התפתחויות מתמשכות לסדרת טלוויזיה המתרחשת בתוך היקום הקולנועי של לזמן את הרוע. הוא הצהיר שהם לא רצו לדלות עלילות מהסרטים, אך היו "כמה סיפורים ארוכים יותר שעדיף שיסופרו במשך שמונה פרקים או שמונה שעות, בניגוד לסרט של שעתיים בלבד". ספרן הודה כי הרחבת הזיכיון לתוכניות טלוויזיה נידונה כבר זמן מה, כאשר השקת HBO Max מספקת לאחים וורנר אנטרטיינמנט הפצה לכל סדרה פוטנציאלית. באפריל 2023 הוכרזה סדרת טלוויזיה ללא שם במסגרת היקום והוסבר שהיא בשלבי פיתוח. מאורעות הסדרה יתקיימו באופן כרונולוגי לאחר אירועי הסרטים, כאשר ג'יימס ואן ופיטר ספרן ישמשו כמפיקים בפועל. הפרויקט היה אמור להיות הפקה במיזם משותף בין ניו ליין טלוויזיה, אולפני הטלוויזיה של האחים וורנר, אטומיק מונסטר, ספרן קומפני ו-Max אוריג'ינלס, והוא מיועד להפצה באמצעות רשת הסטרימינג Max בלבד. מקרא טבלה זו מפרטת את התפקידים העיקריים בסרטי היקום הקולנועי של לזמן את הרוע, לפי סדר אלפביתי של שם משפחת הדמות. תא ריק, בצבע אפור כהה, מציין שהדמות לא הייתה בסרט, או שנוכחותה הרשמית של הדמות עדיין לא אושרה. הסימן A מציין תפקיד שנלקח מארכיון. הסימן C מציין תפקיד משני. הסימן O מציין את הדמות כמבוגרת. הסימן V מציין תפקיד דיבוב בלבד. הסימן Y מציין את הדמות כצעירה. היקום הקולנועי של לזמן את הרוע זכה להצלחה רבה כאשר שני הסרטים "לזמן את הרוע" ו"לזמן את הרוע 2" הצליחו לגרוף סכומי עתק. הסרט "אנאבל" הניב רווחים של סכום הגדול פי ארבעים (257 מיליון דולרים), ביחס לתקציב שלו (6.5 מיליון דולרים), והסרט "אנאבל: הבריאה", הצליח לשחזר זאת גם כן. הסרט החמישי בסדרה, "הנזירה" הצליח להכניס 175,976,325 דולרים בשבוע הבכורה שלו בקולנוע. בסך הכול, גרף היקום הקולנועי למעלה מ-2.2 מיליארד דולרים, מה שהפך אותו לזיכיון האימה המכניס ביותר בכל הזמנים. מבקר הקולנוע סקוט מנדלסון מפורבס כינה אותו בתור ”היקום הקולנועי המצליח ביותר שיש, מאז היקום הקולנועי של מארוול”. לקראת יציאת "הנזירה 2" ו"לזמן את הרוע 4" פורסמה כתבה ב-CBR בה נכתב ”כששני סרטים נוספים מתוכננים לעלות לאקרנים אין סיכוי שמשהו יעפיל על היקום הזה”. באפריל 2021, DC קומיקס הנפיקה חותם אימה חדש בשם DC אימה. ההוצאה הראשונה מתוך סדרת הקומיקס המתרחשת במסגרת היקום הקולנועי של לזמן את הרוע הונפקה ב-1 ביוני באותה השנה. The Conjuring: The Lover ("לזמן את הרוע: המאהב") היא סדרה מוגבלת בת חמישה גיליונות המשמשת כפריקוול לסרט "לזמן את הרוע 3: בשליחות השטן". הסיפור עוקב אחר סטודנטית בשם ג'סיקה. היא נאבקת בחיי המכללה ובגילוי שלה שמשהו מרושע מנסה לפגוע בה. כל גיליון כולל סיפורי רקע, העוסקים בחפצים המקוללים במוזיאון המרתף של הזוג וורן. הסדרה המוגבלת נכתבה בשיתוף עם דייוויד לסלי ג'ונסון-מקגולדריק (אנ') ורקס אוגל (אנ'), עם איורים מאת גארי בראון וכריכות מאת ביל שינקייביץ' (אנ'). סיפורי הרקע הכוללים את הפריטים הנסתרים מחדר החפצים של הזוג וורן נכתבו בידי סופרים שונים: הראשון בידי סקוט סניידר (אנ'), כאשר דניס קואן (אנ') משמש כמאייר, השני בידי צ'ה גרייסון, כאשר חואן פריירה משמש כמאייר, השלישי בידי טים סילי, כאשר קלי ג'ונאס משמשת כמאיירת, הרביעי בידי ריי פוקס, כאשר כריסטופר מיטן משמש כמאייר והחמישי בידי דומיניק "דומו" סטנטון שאייר אותו. במרץ 2022, הופצה מהדורה בכריכה קשה שאיגדה את כל הגיליונות. ביולי 2013, לפני העלייה לאקרנים של "לזמן את הרוע", וייס מדיה לצד האחים וורנר אנטרטיינמנט וניו ליין סינמה (בתווית "לזמן את הרוע") הציגו סדרה של סרטי אימה קצרים אנתולוגיים, בשם, The 3:07 A.M. Project ("פרויקט השעה 3:07 לפנות בוקר"). נושא השעה 3:07 הוא המוטיב החוזר בכל סרט; השעה המדויקת הזו היא שעת כישוף (אנ'). אותם הסרטים הקצרים היו למבשרי "לזמן את הרוע" וזכו לקבלה מעורבת, בעוד שכל אחד מיוצרי ארבעת הסרטים זכו להצלחה בהמשך הקריירה הקולנועית שלהם. בזמן שהסדרה אינה מתחברת ישירות ליקום עצמו, היא משמשת כניסיון ראשון להרחיב אותו; השעה 3:07 מהווה מוטיב משני בסרט הראשון ביקום הקולנועי. מדיה וקבצים בנושא היקום הקולנועי של לזמן את הרוע בוויקישיתוף "לזמן את הרוע", במסד הנתונים הקולנועיים IMDb (באנגלית) "לזמן את הרוע 2", במסד הנתונים הקולנועיים IMDb (באנגלית) "לזמן את הרוע 3: בשליחות השטן", במסד הנתונים הקולנועיים IMDb (באנגלית) "אנאבל", במסד הנתונים הקולנועיים IMDb (באנגלית) "אנאבל: הבריאה", במסד הנתונים הקולנועיים IMDb (באנגלית) "אנאבל חוזרת הביתה", במסד הנתונים הקולנועיים IMDb (באנגלית) "הנזירה", במסד הנתונים הקולנועיים IMDb (באנגלית) "הנזירה 2", במסד הנתונים הקולנועיים IMDb (באנגלית) "קללת לה יורונה", במסד הנתונים הקולנועיים IMDb (באנגלית) The Conjuring (2013) - Box Office Mojo, www.boxofficemojo.com (באנגלית) The Conjuring 2 (2016) - Box Office Mojo, www.boxofficemojo.com (באנגלית) לזמן את הרוע, באתר Seret.co.il | אתר סרט לזמן את הרוע 2, באתר Seret.co.il | אתר סרט Annabelle, נבדק ב-2018-09-15 Annabelle (2014) - Box Office Mojo, www.boxofficemojo.com (באנגלית) אנאבל, באתר Seret.co.il | אתר סרט Annabelle: Creation, נבדק ב-2018-09-15 אנאבל: הבריאה, באתר Seret.co.il | אתר סרט Annabelle: Creation (2017) - Box Office Mojo, www.boxofficemojo.com (באנגלית) "Valak is back in The Nun – but who is the Demon Nun?". דיגיטל ספיי (באנגלית). 2018-09-06. נבדק ב-2018-09-15. The Crooked Man, נבדק ב-2018-09-15 The Conjuring 2, נבדק ב-2018-09-15 "James Wan says third 'Annabelle' film is 'basically "A Night at the Museum," with Annabelle!'". EW.com (באנגלית). נבדק ב-2018-09-15. Busch, Anita (2017-06-26). "'The Conjuring 3' Is Summoned By New Line; David Leslie Johnson Hired To Script". Deadline (באנגלית אמריקאית). נבדק ב-2018-09-15. D'Alessandro, Anthony (2016-07-20). "'The Conjuring 2' Crosses $300M & Becomes Third-Highest-Grossing Horror Franchise". Deadline (באנגלית אמריקאית). נבדק ב-2018-09-15. McNary, Dave (2016-07-20). "'Conjuring 2' Tops $300 Million at Worldwide Box Office". Variety (באנגלית אמריקאית). נבדק ב-2018-09-15. From the Set: A Report from Our Trip to The Conjuring | Shock Till You Drop, web.archive.org, ‏2013-06-30 evergreenmediagroup.com | Informasi Ilmu Pengetahuan Dan Teknologi Terbaru (באנגלית) (ארכיון) Nellie Andreeva, Nellie Andreeva, What’s In A Title? ‘The Conjuring’ Producer And New Line In Dispute Over TV Rights, Deadline, ‏2013-06-22 (באנגלית) Michael Smith, James Wan The Conjuring a Remake?, Guardian Liberty Voice, ‏2013-07-20 (באנגלית) Dave Trumbore, Screenwriters Chad and Carey Hayes Talk THE CONJURING, Finding the Film's Point of View, Real Life Paranormal Incidents and the Appeal of Horror, Collider, ‏2013-06-29 (באנגלית) New Line Claims 'Conjuring' Partner Committed Trademark Fraud, The Hollywood Reporter (באנגלית) "Fandango on Twitter". Twitter. נבדק ב-2018-09-30. Dela Paz, Maggie (25 באוגוסט 2018). "The Nun Featurette Goes Into The Conjuring Universe Timeline". ComingSoon.net. נבדק ב-26 באוגוסט 2018. {{cite web}}: (עזרה) Ashurst, Sam (14 ביוני 2018). "A timeline of The Conjuring universe – including Annabelle and The Nun". דיגיטל ספיי. נבדק ב-26 באוגוסט 2018. {{cite web}}: (עזרה) Burwick, Kevin (25 באוגוסט 2018). "The Nun Preview Explores The Conjuring Universe Timeline". MovieWeb. נבדק ב-26 באוגוסט 2018. {{cite web}}: (עזרה) Vera Farmiga And Patrick Wilson In Talks To Do Some 'Conjuring' For James Wan - Bloody Disgusting, bloody-disgusting.com (באנגלית) Page non trouvée - Rabiddoll, Rabiddoll (בצרפתית) (ארכיון) The Conjuring (2013) - Box Office Mojo, www.boxofficemojo.com (באנגלית) Horror - Supernatural Movies at the Box Office - Box Office Mojo, www.boxofficemojo.com (באנגלית) "Real Annabelle Doll - Annabelle Movie True Story, Annabelle Higgins". HistoryvsHollywood.com. נבדק ב-2018-09-27. Annabelle (2014) - Box Office Mojo, www.boxofficemojo.com (באנגלית) Annabelle (באנגלית), נבדק ב-2018-09-27 Annabelle | WARRENS, www.warrens.net (באנגלית) (ארכיון) "New Line Already Developing Sequel to James Wan's 'The Conjuring'". FirstShowing.net (באנגלית אמריקאית). נבדק ב-2018-09-15. 'The Conjuring 2' Gets Rewrite From 'Walking Dead' Writer, ScreenCrush (באנגלית) Amityville: The Horror of It All - CSI, www.csicop.org "The Conjuring 2 Set for June 10, 2016 - ComingSoon.net". ComingSoon.net (באנגלית אמריקאית). 2014-11-12. נבדק ב-2018-09-15. The Conjuring 2 (2016) - Box Office Mojo, www.boxofficemojo.com (באנגלית) Annabelle: Creation, נבדק ב-2019-04-05 Busch, Anita (2017-06-26). "'The Conjuring 3' Is Summoned By New Line; David Leslie Johnson Hired To Script". Deadline (באנגלית אמריקאית). נבדק ב-2018-10-05. Annabelle: Creation (2017) - Box Office Mojo, www.boxofficemojo.com Kit, Borys (15 ביוני 2016). "'Conjuring 2' Spinoff 'The Nun' in the Works (Exclusive)". The Hollywood Reporter. {{cite web}}: (עזרה) Fleming Jr, Mike (2 בפברואר 2017). "Corin Hardy Takes Vow To Helm 'The Nun,' New Line's 'Conjuring' Spinoff". Deadline Hollywood. נבדק ב-2 בפברואר 2017. {{cite web}}: (עזרה) Cureton, Sean (1 במאי 2017). "The Conjuring: Nun Spinoff Begins Filming This Week". Screen Rant. {{cite web}}: (עזרה) הנזירה, באתר Seret.co.il | אתר סרט The Nun (2018) - Box Office Mojo, www.boxofficemojo.com (באנגלית) Dino-Ray Ramos, Dino-Ray Ramos, ‘The Curse Of La Llorona’ Terrifies ScareDiego With First Look, ‘It: Chapter 2’ & ‘The Nun’ Debut Unnerving New Footage – Comic-Con, Deadline, ‏2018-07-19 (באנגלית) Jonathan Barkan, Linda Cardellini to Take on The Children in James Wan-Produced Feature, Dread Central, ‏2017-10-09 (באנגלית) Justin Kroll, Justin Kroll, ‘Barbershop’s’ Sean Patrick Thomas Joins James Wan’s Horror Film ‘The Children’, Variety, ‏2017-10-11 (באנגלית) Raymond Cruz Joins New Line Horror Movie 'The Children' (Exclusive), The Hollywood Reporter (באנגלית) sereTov on Instagram: “לאן היא תגיע בהמשך היום? לקחת את הילדים שלכם... #מקוללת #תברחו_עכשיו”, באתר Instagram (באנגלית) Schaefer, Sandy (20 באפריל 2018). "New Conjuring Film, Just Mercy & More Set Release Dates". Screen Rant. נבדק ב-28 באפריל 2018. {{cite web}}: (עזרה) Kit, Borys (27 באפריל 2018). "'Annabelle: Creation' Sequel in the Works With Gary Dauberman Directing (Exclusive)". The Hollywood Reporter. נבדק ב-28 באפריל 2018. {{cite web}}: (עזרה) Eisenberg, Eric (11 בספטמבר 2018). "Annabelle 3 Is Set During A Surprising Point On The Conjuring Timeline". CinemaBlend. נבדק ב-12 בספטמבר 2018. {{cite web}}: (עזרה) Collis, Clark (19 ביולי 2018). "James Wan says third Annabelle film is 'basically A Night at the Museum, with Annabelle!'". Entertainment Weekly. נבדק ב-23 ביולי 2018. {{cite web}}: (עזרה) Marc, Christopher (2 באוגוסט 2018). "James Wan's Annabelle 3 Eyeing October Production Start In Los Angeles". GWW. נבדק ב-6 באוגוסט 2018. {{cite web}}: (עזרה) Annabelle Comes Home (2019) - Box Office Mojo, www.boxofficemojo.com Weekend Box Office Results for June 28-30, 2019 - Box Office Mojo, www.boxofficemojo.com Collis, Clark (8 ביוני 2016). "James Wan may not have the time to direct The Conjuring 3". Entertainment Weekly. נבדק ב-9 ביוני 2016. {{cite web}}: (עזרה) Conjuring 3, MovieWeb (באנגלית) "Real Life Warren Investigations The Conjuring 3 Should Adapt". ScreenRant (באנגלית אמריקאית). 2018-09-14. נבדק ב-2018-09-19. Chris Tilly, James Wan Already Has an Idea For The Conjuring 3, IGN, ‏2016-06-15 (באנגלית) Collins, Clark (7 באוגוסט 2017). "James Wan gives update on The Conjuring 3". Entertainment Weekly. נבדק ב-8 באוגוסט 2017. {{cite web}}: (עזרה) "Conjuring 3 Is Moving Forward, Has A Script". CINEMABLEND. 2018-09-10. נבדק ב-2018-09-19. Eisenberg, Eric (10 בספטמבר 2018). "The Conjuring 3 Is Moving Forward, Has A Script". CinemaBlend. נבדק ב-11 בספטמבר 2018. {{cite web}}: (עזרה) "James Wan Gives Update on 'The Conjuring 3'". EW.com (באנגלית אמריקאית). 2017-08-07. נבדק ב-2018-10-05. "'The Conjuring 3' Finds Director With 'Curse of La Llorona' Filmmaker (Exclusive)". The Hollywood Reporter (באנגלית). נבדק ב-2018-10-05. The Curse of La Llorona, נבדק ב-2018-10-05 "WB Sets Horror Movie Release Dates for September 2020, '21 & '22". ComingSoon.net (באנגלית אמריקאית). 2018-10-04. נבדק ב-2018-10-05. screenrant.com The Nun II, www.metacritic.com (באנגלית) הנזירה 2 - סינמה סיטי, באתר www.cinema-city.co.il The Nun 2 Confirms Production Start and Director, comicbook.com Hilary Remley, ‘Nun 2’ In Production With ‘Conjuring: The Devil Made Me Do It’ Director Michael Chaves, Collider, ‏2022-04-29 (באנגלית) The Nun 2, Production List | Film & Television Industry Alliance, ‏2022-08-08 (באנגלית אמריקאית) John Squires, ‘The Nun 2’ – Here’s What We Know About the 2023 Horror Movie So Far, Bloody Disgusting!, ‏2023-02-02 (באנגלית אמריקאית) Borys Kit, ‘The Conjuring 4’ in the Works at New Line with ‘Aquaman and the Lost Kingdom’ Writer (Exclusive), The Hollywood Reporter, ‏2022-10-21 (באנגלית אמריקאית) Matt Grobar, ‘The Conjuring 4’: David Leslie Johnson-McGoldrick To Return To Horror Franchise As Scribe For Latest Installment, Deadline, ‏2022-10-21 (באנגלית אמריקאית) Instagram, www.instagram.com John Squires, ‘The Conjuring: Last Rites’ – Official Title Revealed for the Upcoming Fourth Movie, Bloody Disgusting!, ‏2023-04-25 (באנגלית אמריקאית) Samantha Coley, 'The Conjuring 4' Scares Up an Official Title at CinemaCon, Collider, ‏2023-04-25 (באנגלית) Jacob Hall, The Nun 2 Director Michael Chaves Says Yeah, You Should Be Looking For Conjuring Clues [Exclusive Interview], /Film, ‏2023-09-08 (באנגלית אמריקאית) JimmyO, Producer Peter Safran talks Annabelle: Creation and The Conjuring universe!, JoBlo, ‏2017-06-01 (באנגלית אמריקאית) Eric Eisenberg published, How The Conjuring Universe Will Treat New Series Moving Forward, CINEMABLEND, ‏2018-09-05 (באנגלית) Zena Dixon, ANNABELLE COMES HOME Set Visit: Producer Peter Safran on the Fascination for the CONJURING Universe, Dread Central, ‏2019-04-16 (באנגלית אמריקאית) Christina Radish, Annabelle Comes Home Producer on the Conjuring Universe's Future, Collider, ‏2019-04-11 (באנגלית) 'The Conjuring' horror franchise could expand with TV spin-offs on HBO Max, Yahoo News, ‏2021-05-25 (באנגלית אמריקאית) 'Annabelle 4': The Bride and the Samurai May Star in Sequels, Director Says, Inverse, ‏2019-06-27 (באנגלית) Chris Evangelista, 'The Conjuring: The Devil Made Me Do It' Originally Set Up Another Spin-Off Film – Here's Why Director Michael Chaves Cut It, /Film, ‏2021-06-07 (באנגלית אמריקאית) The Conjuring: The Devil Made Me Do It Director Reveals the Demon Cut From the Film, Horror (באנגלית) Lindsey DeRoche, The Conjuring 3’s Lost Demon Explained (& Why He Was Cut), ScreenRant, ‏2021-10-03 (באנגלית) Clark Collis June 02, 2021 at 12:00 PM EDT, Conjuring 3 director talks future of franchise, EW.com (באנגלית) Maca Reynolds, The Nun 2 Director Teases Valak's Building its Own Universe, MovieWeb, ‏2023-08-05 (באנגלית) Squires, John (31 במאי 2017). "'Conjuring 2' Universe Producer Talks Potential Crooked Man Spinoff". Bloody Disgusting. {{cite web}}: (עזרה) Collins, Clark (7 באוגוסט 2017). "James Wan gives update on The Conjuring 3". Entertainment Weekly. נבדק ב-12 באוגוסט 2017. {{cite web}}: (עזרה) Eisenberg, Eric (11 בספטמבר 2018). "The Latest On The Crooked Man Movie And How It Fits In The Conjuring Universe". CinemaBlend. נבדק ב-12 בספטמבר 2018. {{cite web}}: (עזרה) "Watch The Conjuring Short Film 'The Nurse'". ScreenRant (באנגלית אמריקאית). 2017-08-17. נבדק ב-2018-09-30. "My Annabelle Creation Film Contest". MyAnnabelleCreation.com (הודעה לעיתונות). אורכב מ-המקור ב-2017-11-04. נבדק ב-2020-05-28. Yo Soy Terror (2017-09-04), What's wrong with mom? / Award Winner / Horror Short Film, נבדק ב-2018-09-22 Julian Terry (2017-08-16), The Nurse - Annabelle Creation Contest Winner, נבדק ב-2018-09-22 Superfreak Media (2017-08-26), #MyAnnabelleCreation UK WINNER - The Confession Horror Short Film, נבדק ב-2018-09-22 "Watch: The Nurse, The Winner of The Conjuring Universe Short Film Contest". /Film (באנגלית אמריקאית). 2017-08-17. נבדק ב-2018-09-19. Meet 'The Nurse' in Scary Short That Just Won 'Conjuring' Universe Contest - Bloody Disgusting, bloody-disgusting.com (באנגלית) "The Nurse could be the next Conjuring spin-off". דיגיטל ספיי (באנגלית). 2017-08-18. נבדק ב-2018-09-19. Winner Revealed in My Annabelle Creation Video Contest; David Sandberg Responds to Criticisms - Dread Central, www.dreadcentral.com (באנגלית) Julian Terry (2017-08-16), The Nurse - Annabelle Creation Contest Winner, נבדק ב-2018-09-19 The Confession, נבדק ב-2018-09-19 Superfreak Media (2017-08-26), #MyAnnabelleCreation UK WINNER - The Confession Horror Short Film, נבדק ב-2018-09-19 The Confession (2017), נבדק ב-2018-09-19 Yo Soy Terror (2017-09-04), What's wrong with mom? / Award Winner / Horror Short Film, נבדק ב-2018-09-22 What's Wrong with Mom?, נבדק ב-2018-09-22 Blund's Lullaby, נבדק ב-2019-05-02 Innocent Souls, The Conjuring Universe Wiki (באנגלית) Mi Annabelle Creation. Colombia. Corto: Almas Inocentes., נבדק ב-2023-09-15 'The Conjuring' horror franchise could expand with TV spin-offs on HBO Max, Yahoo News, ‏2021-05-25 (באנגלית אמריקאית) Rick Porter, ‘The Conjuring’ TV Series in the Works at Max, The Hollywood Reporter, ‏2023-04-12 (באנגלית אמריקאית) Katie Campione, ‘The Conjuring’ Drama Series From Peter Safran & James Wan In Development At Max, Deadline, ‏2023-04-12 (באנגלית אמריקאית) BreAnna Bell, ‘The Conjuring’ TV Series in Development at HBO Max, Variety, ‏2023-04-12 (באנגלית אמריקאית) Jr, Mike Fleming (2014-03-21). "2013 Most Valuable Blockbuster Tournament Tip-Off – #1 'Iron Man 3' Vs. #16 'The Conjuring'; #8 'Gravity' Vs. #9 'Man Of Steel'". Deadline (באנגלית אמריקאית). נבדק ב-2018-09-14. Jr, Mike Fleming (2017-03-23). "No. 14 'The Conjuring 2' Box Office Profits – 2016 Most Valuable Movie Blockbuster Tournament". Deadline (באנגלית אמריקאית). נבדק ב-2018-09-14. Annabelle (2014) - Box Office Mojo, www.boxofficemojo.com (באנגלית) Annabelle: Creation (2017) - Box Office Mojo, www.boxofficemojo.com (באנגלית) The Nun (2018) - Box Office Mojo, www.boxofficemojo.com (באנגלית) Conjuring Franchise, www.boxofficemojo.com (באנגלית) Mendelson, Scott. "The DC Comics Movies Are Hurting Warner Bros". Forbes (באנגלית). נבדק ב-2018-09-14. Brian Anderson, 10 Highest-Grossing Horror Movie Franchises, CBR, ‏2023-08-09 (באנגלית) The Conjuring Franchise Box Office History, The Numbers The Conjuring, Box Office Mojo Annabelle, Box Office Mojo The Conjuring 2, Box Office Mojo Annabelle: Creation, Box Office Mojo The Nun, Box Office Mojo The Curse of La Llorona, Box Office Mojo Annabelle Comes Home, Box Office Mojo The Conjuring: The Devil Made Me Do It, Box Office Mojo The Nun II, Box Office Mojo D'Alessandro, Anthony (2023-09-10). "The Nun 2 Answering Exhibitors' Prayers During Strikes With $32M+ Opening – Box Office Update". Deadline (באנגלית אמריקאית). נבדק ב-2023-09-11. "The Conjuring (2013)". Rotten Tomatoes. נבדק ב-12 ביוני 2016. {{cite web}}: (עזרה) "The Conjuring Reviews". Metacritic. נבדק ב-18 ביולי 2013. {{cite web}}: (עזרה) Anthony D'Alessandro, ‘Conjuring 3’ Out-Scares ‘A Quiet Place Part II’ At Weekend B.O. With $24M, Deadline, ‏2021-06-06 (באנגלית אמריקאית) "Annabelle (2014)". Rotten Tomatoes. נבדק ב-3 בפברואר 2015. {{cite web}}: (עזרה) "Annabelle Reviews". Metacritic. נבדק ב-3 בפברואר 2015. {{cite web}}: (עזרה) "The Conjuring 2 (2016)". Rotten Tomatoes. נבדק ב-11 באוגוסט 2016. {{cite web}}: (עזרה) "The Conjuring 2 reviews". Metacritic. נבדק ב-15 ביוני 2016. {{cite web}}: (עזרה) "Annabelle: Creation (2017)". Rotten Tomatoes. נבדק ב-31 באוגוסט 2017. {{cite web}}: (עזרה) "Annabelle: Creation Reviews". Metacritic. נבדק ב-15 באוגוסט 2017. {{cite web}}: (עזרה) "The Nun (2018)". Rotten Tomatoes. נבדק ב-12 בספטמבר 2018. {{cite web}}: (עזרה) "The Nun (2018) reviews". Metacritic. נבדק ב-12 בספטמבר 2018. {{cite web}}: (עזרה) The Curse of La Llorona (2019) (באנגלית), נבדק ב-2019-04-21 The Curse of La Llorona, נבדק ב-2019-04-21 Anthony D'Alessandro, Lowest Easter Weekend At The B.O. Since 2003 Despite $26M+ Purse Of ‘La Llorona’ – Sunday AM Update, Deadline, ‏2019-04-21 (באנגלית אמריקאית) Annabelle Comes Home (2019) (באנגלית), נבדק ב-2019-07-03 Annabelle Comes Home, נבדק ב-2019-07-03 The Conjuring: The Devil Made Me Do It, נבדק ב-2021-06-09 The Nun II - Rotten Tomatoes, www.rottentomatoes.com, ‏2023-09-08 (באנגלית) Home, Cinemascore (באנגלית אמריקאית) Christian Holub April 23, 2021 at 02:05 PM EDT, DC launches new horror imprint with 'The Conjuring' comic, EW.com (באנגלית) Various (2022). DC Horror Presents: The Conjuring: The Lover. National Geographic Books. ISBN 978-1779515087. Daniel Kurland, Ti West and More Directed Segments for a ‘Conjuring’ Spin-Off Project You Probably Haven’t Seen, Bloody Disgusting!, ‏2022-09-26 (באנגלית אמריקאית) VICE and 'The Conjuring' Present 'The 3:07 AM Project', נבדק ב-2023-09-17